
ΔΗΜΟΣ ΤΕΜΠΩΝ

Α Π Ο Σ Π Α Σ Μ Α

Από το αριθ. 13/2017 πρακτικό συνεδρίασης Δ.Σ. Δήμου Τεμπών


Σήμερα στις 23 του μήνα Οκτωβρίου του έτους 2017 ημέρα Δευτέρα και ώρα 19:00’ το Δημοτικό Συμβούλιο του Δήμου Τεμπών συνήλθε σε τακτική συνεδρίαση στην αίθουσα συνεδριάσεων «Αντλιοστάσιο», ύστερα από την με αριθ. πρωτ. 9063/17-10-17  πρόσκληση του Προέδρου του Δ. Σ.  που δημοσιεύθηκε στον ειδικό χώρο ανακοινώσεων του Δήμου της έδρας και επιδόθηκε με αποδεικτικό στους Συμβούλους αυτού (άρθρο 95 του Ν. 3463/2006) για την συζήτηση και λήψη απόφασης στο κατωτέρω θέμα της ημερήσιας διάταξης.


Πριν από την έναρξη της συνεδρίασης αυτής ο Πρόεδρος διαπίστωσε ότι σε σύνολο ΕΙΚΟΣΙ ΕΠΤΑ ( 27 ) Δημοτικών Σ/λων ήταν:

Π Α Ρ Ο Ν Τ Ε Σ  ( 21 )

	1. Καρατέγος Μιχάλης 
	
	14. Αργυρίου Ιωάννης

	2. Τσεργάς Κων/νος
	
	15. Τσέτσιλας Δημήτριος 

	3. Πανάγου Ελευθερία
	
	16. Μανώλης Γεώργιος

	4. Μπουζέκης Ευθύμιος
	
	17. Μπίκας Χρήστος

	5. Νταφούλης Κων/νος
	
	18. Τζέκας Θωμάς

	6. Σαϊτης Αστέριος
	
	19. Καραναστάσης Αθανάσιος 

	7. Έξαρχος Γεώργιος
	
	20. Νικολάου Γεώργιος 

	8. Ζησάκη Ξανθή
	
	21. Μαϊμάρης Δημήτριος 

	9. Τσάτσαρης Χρήστος
	
	22. --

	10. Τσούγιας Χρήστος                              
	
	23. --

	11. Διψάνας Αχιλλεύς
	
	24. --

	12. Ζάχος Βασίλειος
	
	25. --

	13. Βλάγκας Ιωάννης
	
	26. --


   Α Π Ο Ν Τ Ε Σ  ( 6)

	1. Γκατζόγιας Παναγιώτης  
	
	4. Τσιαπλές Θωμάς 

	2. Ντόντος Γεώργιος
	
	5. Τσιόπα-Λύτρα Γεωργία  

	3. Κακαγιάννης Χρήστος
	
	6. Κυρίτσης Γεώργιος 

Αν και νόμιμα κληθέντες



Στην συνεδρίαση προσκλήθηκε και παρέστη ο ΔΗΜΑΡΧΟΣ κ. Κολλάτος Κων/νος.

  
 Στη συνεδρίαση ορίσθηκε ειδικός γραμματέας  η  Κοντογιάννη  Παρασκευή  υπάλληλος του Δήμου για την τήρηση των πρακτικών.

Προσκλήθηκαν και παρέστησαν οι Πρόεδροι των Δημοτικών και Τοπικών  Κοινοτήτων [Κολότυχος Γεώργιος, Ζαφείρης Ζ., Λαϊνας Αθ., Γαγάρας Νικ., Σεβδαλής Ελευθ.] καθώς και οι  εκπρόσωποι Τοπικών Κοινοτήτων [Βλαχοστέργιος Γεώργιος, Καραμανές Ν.].


 Ο  Πρόεδρος   του δημοτικού συμβουλίου κ. Καρατέγος Μιχάλης  ύστερα από την διαπίστωση ύπαρξης απαρτίας και αφού πρώτα συμφώνησαν για την συζήτηση των εκτός ημερήσιας διάταξης θεμάτων, ως εξής:

1ο. «Ανάκληση δωρεάς & επαναμεταβίβαση κυριότητας οικοπέδου (πρώην ΟΕΚ)» Κατά Πλειοψηφία (Μειοψήφησε ο κ. Μπίκας)

2ο. «Επί αποφ. 6/2017 Τ.Σ. Πυργετού ‘Μετονομασία οδικού κόμβου Ραψάνης’» Κατά Πλειοψηφία (Μειοψήφησαν οι κ. Μπίκας & Μανώλης)

3ο. «Επί αποφ. 4/2017 Τ.Σ. Ραψάνης ‘Αλλαγή πινακίδας στον οικ. Περαταριά’» Κατά Πλειοψηφία (Μειοψήφησε οι κ. Μπίκας & Μανώλης)

4ο. «Επί της 44/2017 απόφ. ΔΟΠΑΠΕΠΤ ‘Τροποποίηση 4η προϋπολογισμού’» Ομόφωνα

5ο. «Περί ένταξης επιλαχόντων Νέων Αγροτών της Πρόσκλησης 2016 του υπομέτρου 6.1 «Εγκατάσταση Νέων Γεωργών» του ΠΑΑ 2014-2016»  Ομόφωνα 

κήρυξε την έναρξη της συνεδρίασης εισάγοντας το θέμα της ημερήσιας διάταξης για συζήτηση. 

ΘΕΜΑ ( 12ο ). «Γνωμοδότηση επί του περιορισμού βοσκής στα δασοκτήματα ‘Μύλοι’ και ‘Βατσινιά’»

Αριθμός   Απόφασης ( 188)

Το θέμα εισηγήθηκε ο Αντιδήμαρχος κ. Σαϊτης Αστέριος  
Έχοντας υπόψη: 
· Τις διατάξεις του άρθρου 65 του Ν. 3852/2010 : Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης. 
· τα αριθ.  5227/131835/29-9-2017 & 5228/131840/29-9-2017 έγγραφα του Δασαρχείου Λάρισας  «Περιορισμός βοσκής» στα οποία  αναφέρονται τα παρακάτω: 
«Σας ενημερώνουμε ότι μας έχει υποβληθεί προς έγκριση ο πίνακας υλοτομίας των Δασοκτήματων «Μύλοι» & «Βατσινιά» κληρονόμων Εμμανουήλ Αθαν. Κουμουρτζή συνιδιοκτητών μετά του Ελληνικού Δημοσίου. Προκειμένου να προχωρήσουμε την διαδικασία έγκρισής του, σας παρακαλούμε εντός δύο εβδομάδων να μας γνωστοποιήσετε τις απόψεις του Δημοτικού σας Συμβουλίου για το θέμα του περιορισμού της βοσκής, καθόσον αυτή θα απαγορευτεί για 10 χρόνια στο εν λόγω δασόκτημα [που πρόκειται να διαχειριστεί, όπως προβλέπει το άρθρο 113 παρ. 2 του Ν.Δ. 86/69». 

· Τις διατάξεις της παρ. 2 του άρθρου 113 Ν.Δ. 86/69 (ΦΕΚ Α'7) του Δασικού Κώδικα «Διαδικασία εκδόσεως, τροποποιήσεως και ανανεώσεως δασικών αστυνομικών διατάξεων βοσκής»: 2. Εφόσον η δασοπονική μελέτη ή η τοιαύτη δασοτεχνικής διευθετήσεως χειμάρρων ή βελτιώσεως βοσκοτόπων προβλέπει περιορισμούς ως προς την βοσκήν κατά χώρον, χρόνον, είδος ζώων κλπ., ο συντάκτης ταύτης ή, προκειμένου περί μη δημοσίων δασών, ο επαληθευτής, πριν ή υποβάλη ταύτην προς έγκρισιν γνωστοποιεί προς τα αρμόδια δημοτικά ή κοινοτικά συμβούλια τα επί των περιορισμών της βοσκής προδιαγραφομένας προτάσεις και αναμένει επί τρεις εβδομάδας τας απόψεις του δημοτικού ή κοινοτικού συμβουλίου, μεθ' ό συνυποβάλλει την τυχόν αποσταλείσαν απάντησιν μετά των σχετικών παρατηρήσεών του εις την προς έγκρισιν αρμοδίαν αρχή»
· το από 12-10-2017 έγγραφο του Γραφείου Αγροτικής Ανάπτυξης του Δήμου Τεμπών «ΘΕΜΑ: Εισήγηση για λήψη απόφασης περί περιορισμού της βοσκής  στο Δήμο Τεμπών Σύμφωνα με:
· Τα υπ’ αριθ. 5227/131835/29-9-2017 & 5228/131840/29-9-2017 έγγραφα του Δασαρχείου Λάρισας 

· το άρθ. 113 παρ. 2 του Δασικού Κώδικα 86/96 (ΦΕΚ 7/1969 τεύχος Α’),
Το γεγονός ότι:

1. Στο γραφείο μας δεν κατατέθηκε αντίγραφο του πίνακα υλοτομίας των δασοκτημάτων κληρονόμων Εμμανουήλ Αθαν. Κουμουρτζή στις τοποθεσίες «Μύλοι» και «Βατσινιά» ώστε να έχουμε ιδία άποψη για την περιοχή υλοτομίας,

2. Σε τηλεφωνική επικοινωνία με το αρμόδιο γραφείο του Δασαρχείου Λάρισας ενημερωθήκαμε ότι τα εν λόγω δασοκτήματα βρίσκονται εντός αρμοδιότητάς του, στα όρια Καλλιπεύκης – Άνω Σκοτίνας Πιερίας,
Προτείνουμε προς το Δ.Σ. όπως γνωστοποιήσει την σύμφωνη γνώμη προς το Δασαρχείο Λάρισας, για τον περιορισμό της βοσκής στα αναφερθείσα δασοκτήματα για τα επόμενα 10 χρόνια».


ΕΙΣΗΓΟΥΜΑΣΤΕ Την παροχή σύμφωνης γνώμης για τους περιορισμούς βοσκής έτσι όπως προβλέπονται από τον Πίνακα Υλοτομίας των Δασοκτημάτων «Μύλοι» και «Βατσινιά» κληρονόμων Εμμανουήλ Αθαν. Κουμουρτζή συνιδιοκτητών μετά του Ελληνικού Δημοσίου. 

Και κάλεσε το Δ.Σ. ν’ αποφασίσει σχετικά.
 

Τα μέλη του Δ.Σ. έχοντας υπόψη την εισήγηση του θέματος, τα υπ’ αριθ. 5227/131835/29-9-2017 &  5228/131840/29-9-2017 έγγραφα του Δασαρχείου Λάρισας,  τις διατάξεις του άρθρου 65 του 3852/2010, και μετά από διαλογική συζήτηση.
Αποφασίζει  Ομόφωνα

Την παροχή σύμφωνης γνώμης για τους περιορισμούς βοσκής έτσι όπως προβλέπονται από τον Πίνακα Υλοτομίας των Δασοκτημάτων «Μύλοι» και «Βατσινιά» κληρονόμων Εμμανουήλ Αθαν. Κουμουρτζή συνιδιοκτητών μετά του Ελληνικού Δημοσίου. 
Η παρούσα απόφαση έλαβε τον αριθμό 188/2017
…………………………………………………………………………………………………………………………..………………

Εξαντληθέντων των θεμάτων της ημερήσιας διάταξης λύεται η συνεδρίαση.

Έτσι συντάχθηκε το πρακτικό αυτό, υπογράφεται από όλα τα παρόντα μέλη του Δημοτικού Συμβουλίου ως παρακάτω:
Ο Πρόεδρος


 



  Τα Μέλη

              (υπογραφή) 





             (υπογραφές)

Πιστό αντίγραφο

O Πρόεδρος Δ.Σ.
Καρατέγος  Μιχ.
